**Құрметті болашақ бірінші сынып оқушыларының**

**ата-аналары!**

«№25 жалпы білім беретін мектебі» коммуналдық мемлекеттік мекемесі ағымдағы оқу жылында қазақ және орыс тілдерінде оқытатын 1-сыныпқа оқушыларды қабылдауды жариялайды. Бекітілген аумақ бойынша балаларды мектепке қабылдау **2024 жылғы 1 сәуірден басталып, 1 қыркүйегіне дейін** жүргізіледі!

Білім беру ұйымы алты жастағы балаларды және ағымдағы жылы алты жасқа толатын балаларды бірінші сыныпқа қабылдауды қамтамасыз етеді! (Балаларды мектепке қабылдау тәртібі 2018 жылғы 12 қазандағы № 564 бұйрықпен бекітілген Үлгілік қағидаларда айқындалған).

Өтінішті келесі құжаттарды ұсына отырып, www.egov.kz электрондық үкімет порталы арқылы беруге болады:

- өтініш

- фотосурет 2 дана - 3х4

- № 065/у «Профилактикалық егу картасы» және

-№052-2/у «Баланың денсаулық паспорты» нысанындағы медициналық анықтамалар.

Денсаулық сақтау министрлігінің мәліметінше, биылдан бастап «Баланың денсаулық паспортын» ақылы түрде сатып алудың қажеті жоқ. Баланың денсаулық паспортын баланың тіркелген жері бойынша емханалар мөрі бар анықтама түрінде тегін беретін болады.

Уақытылы шешім қабылдап, құжаттарды көрсетілген мерзімде тапсыруды сұраймыз. 1 сыныпқа түсуге байланысты барлық сұрақтар бойынша **«№25 жалпы білім беретін мектеп» КММ**-не келіп немесе **3-70-46** телефоны арқылы хабарласып ақпарат алуға болады.

**Құжаттарды қабылдау уақыты:** дүйсенбі-жұма,

жұмыс уақыты сағ. 9.00-18.30 (үзіліс сағ. 13.00- 14.30)